༄༅༔ ༔བཀའ་བརྒྱད་རང་བྱུང་རང་ཤར་ལས༔ དམོད་པ་དྲག་སྔགས་ཀྱི་སྒྲུབ་པ་བཞུགས༔ ༔

༄༅༔ ༔དཔལ་སྟོབས་ལྡན་ནག་པོ་ལ་ཕྱག་འཚལ་ལོ༔ སྒྲུབ་ཆེན་བཀའ་བརྒྱད་ཡོངས་རྫོགས་ལས༔ དམོད་པ་དྲག་སྔགས་སྒྲུབ་ཐབས་འདི༔ དཀོན་
མཆོག་གསུམ་གྱི་སྐུ་དགྲ་དང་༔ སངས་རྒྱས་བསྟན་པ་བསྲུང་ཕྱིར་དང་༔ སྔགས་པའི་དགོས་དགྲ་བསྒྲལ་བའི་ཕྱིར༔ སྔགས་བདག་སྡེ་དཔོན་བཅོ་བརྒྱད་ཀྱི༔ སྲོག་
འཕྲོག་གཟིར་ཞིང་ལས་ལ་བསྐུལ༔ དེ་ཡི་རིམ་པ་རྣམ་པ་བདུན༔ རབ་ཏུ་གསང་ཞིང་ཉམས་སུ་བླང་༔ ལས་རིམ་བདུན་ནི་འདི་ལྟར་བཤད༔ སྲོག་དང་གཅིག༔ གསོ་བ་
དང་གཉིས༔ དབབ་པ་དང་གསུམ༔ བཅད་པ་དང་བཞི༔ མནན་པ་དང་ལྔ༔ སྲེག་པ་དང་དྲུག༔ ལྟས་ངན་བཏང་བ་དང་བདུན་ནོ༔ དེ་རྣམས་གང་བྱེད་ཀྱང་སྔོན་འགྲོ་

༄༅༔ ༔བཏང་བ་ནི༔ ལོག་ནོན་སྔོན་དུ་བཏང་བ་ཞེས་བྱ་སྟེ༔ དཔང་ཀོང་འདོན༔ འཇམ་དཔལ་འདོན༔ སཱཙྪ་གདབ༔ ཆུ་གཏོར་བཏང་༔ ཚོགས་
གསོག་ནུས་ཚད་བྱའོ༔ སྲོག་གི་བཅའ་གཞི་ནི༔ འབྲུབ་ཁུང་ལྷོ་རུ་ཁ་བསྟན་བྱ༔ དགྲ་བོའི་དྲི་མ་དྲུག་གི་རོ་རས་བྱུག༔ ཡང་ན་ཤོག་ཤོག་དག་ལ་ནི༔ ལིང་ག་བྲིས་ལ་
མིང་རུས་བཀོད༔ འབྲུབ་ཁུང་ཚེར་མ་ཅན་དུ་གཞུག༔ དེ་ལ་བྲབ་ཅིང་བསྲེག་པའི་རྫས༔ དམེ་ཁྲག་དུག་ཁྲག་ཡུངས་ཀར་དང་༔ ཡུངས་ནག་ཟངས་ཕྱེ་ལྕགས་ཕྱེ་དང་༔
རྡོ་ཕྱེ་བསྲེས་ལ་ཐུན་དུ་བྲབ༔ བྱ་རོག་འུག་པའི་སྒྲོ་རྩེ་དང་༔ མི་མཐུན་རྫས་ཀྱི་དུད་པས་བདུག༔ ལྕགས་སམ་གདུག་པའི་ཕུར་པས་བཏབ༔ ཟོར་དང་བསྲེག་དང་མནན་པ་

དང་༔ འཕང་ན་ཐོད་ཁྲག་འཕང་བར་བྱ༔ བསྲེག་ན་ཁྲུ་གང་ཧོམ་ལ་བསྲེག༔ མནན་ན་རབ་ཆད་ཐོད་པར་མནན༔ གཟུགས་ཅན་དགྲ་རྣམས་བསྒྲལ་བ་ཡང་༔ ཤིན་ཏུ་འཇིགས་པའི་ས་རུ་མནན༔ ས་མ་ཡཱ༔
% སྲོག་ལ་རང་བཞིན་གྱིས་གཟིར་བ་དང་གཅིག༔ དྲག་པོས་གཟིར་བ་དང་གཉིས༔ བཙན་ཐབས་ཀྱིས་གཟིར་བ་དང་གསུམ་མོ༔ དང་པོ་རང་བཞིན་གྱིས་གཟིར་བའི་སྔགས་ནི༔ བཛྲ་སརྦ་དུཥྚན་ཏྲིག་
ནན༔ ཨེ་ཧུར་ཐུམ་ཛ༔ མཱ་ར་ཡ་རྦད༔ མན་ངག་འདི་ལྡན་སྔགས་པ་ལ༔ སྡིག་ཅན་གང་ཞིག་དགྲ་བྱེད་ན༔ སྲུང་བྱེད་དྲེགས་པ་གཤེད་མ་དབབ༔ དྲེགས་པ་གཟིར་བའི་སྔགས་མཇུག་ཏུ༔ དགྲ་བོའི་རྣམ་
ཤེས་ཡིག་འབྲུ་གཅིག༔ འཕྲོག་བྱེད་ཡི་གེ་འབྲུ་གསུམ་གྱིས༔ སྙིང་གི་དཀྱིལ་ནས་འཕྲོག་ཅིང་འཛིན༔ གཅོད་བྱེད་མཚོན་ཆ་འབྲུ་བཞི་ཡིས༔ རང་སྲོག་རང་གིས་གཅོད་པར་བྱེད༔ སྲུང་བྱེད་དྲེགས་པ་
གཤེད་མ་དབབ༔ དགྲ་གཅིག་བསད་པའི་དྲག་སྔགས་ཡིན༔ ས་མ་ཡཱ༔ རྒྱ་རྒྱ་རྒྱ༔ % གཉིས་པ་དྲག་པོས་གཟིར་བ་ནི༔ བཛྲ་སརྦ་དུཥྚན་རྦད་ནན་ཤ་ཏྲུཾ་ཧུར་ཐུཾ་ཛ་མ་ར་ཡ་རྦད༔ དྲེགས་པ་གཟིར་བའི་
སྔགས་མཇུག་ཏུ༔ དགྲ་བོའི་སྲོག་ཡིག་འབྲུ་གཉིས་བཞག༔ དགྲ་བོའི་སྲོག་གི་སྙིང་པོ་ལ༔ འཕྲོག་བྱེད་ཡི་གེ་འབྲུ་གསུམ་གྱིས༔ སྙིང་གི་དཀྱིལ་ནས་འཕྲོག་ཅིང་འཛིན༔ གཅོད་བྱེད་མཚོན་ཆ་འབྲུ་བཞི་

༄༅༔ ༔ཡིས༔ རང་སྲོག་རང་གིས་གཅོད་པར་བྱེད༔ སྲུང་བྱེད་དྲེགས་པ་གཤེད་མ་དབབ༔ སྡེ་བརྒྱད་བསད་པའི་དྲག་སྔགས་ཡིན༔ ས་མ་ཡཱ༔ རྒྱ་རྒྱ་རྒྱ༔ % གསུམ་པ་བཙན་
ཐབས་གཟིར་བ་ནི༔ སརྦ་དུཥྚཱན་ཙིཏྟ་࿙ཙ་ར་ཟེར་བའང་འདུག རྦད་ནན༔ སརྦ་བི་ན་ཙིཏྟ་རྦད་ནན༔ སརྦ་ཤཱ་ཏྲུཾ་མཱ་ར་ཡ་རྦད་ནན༔ བསད་པའི་ལས་རྣམས་འདི་བཞིན་ཤེས་པར་བྱའོ༔ ས་མ་ཡཱ༔ རྒྱ་རྒྱ་རྒྱ༔
དཀོན་མཆོག་བསྟན་པ་བསྲུང་བའི་ཕྱིར༔ བསྟན་པ་བཤིག་པའི་དགྲ་བོ་ལ༔ དྲག་པོ་བཙན་ཐབས་ལས་འདི་བྱ༔ རང་ཉིད་དཔལ་ཆེན་སྟོབས་ལྡན་སྐུ༔ སྐུ་གསུམ་དོན་ལྡན་དབྱེར་མེད་བསྒོམ༔ གདུག་པའི་
དེ་ཉིད་ཤེས་གྱུར་ན༔ གདུག་པའི་རང་གཤེད་རང་གིས་བྱེད༔ གདུག་པའི་སྲོག་སྙིང་འབྲུ་བཞི་ལ༔ སྙིང་གཟེར་ཡི་གེ་འབྲུ་བཞིས་བསྐུལ༔ གདུག་པ་ཐམས་ཅད་གཟིར་བར་བྱེད༔ གདུག་པ་གཟིར་བྱེད་འབྲུ་
བཞི་ལ༔ གདུག་པ་སྙིང་གཟིར་འབྲུ་བཞིས་བསྐུལ༔ གདུག་པ་རང་དབང་མེད་པར་གཟིར༔ གདུག་པ་གཟིར་བའི་སྔགས་མཇུག་ཏུ༔ དགྲ་བོའི་སྲོག་སྙིང་འབྲུ་བཞི་བཅུག༔ དགྲ་བོའི་སྲོག་གི་སྙིང་པོ་ལ༔
གཅོད་བྱེད་མཚོན་ཆ་འབྲུ་བཞི་ཡིས༔ སྲུང་བྱེད་དྲེགས་པ་རང་གཤེད་འབེབས༔ རང་སྲོག་རང་གིས་གཅོད་པར་བྱེད༔ ས་མ་ཡཱ༔ རྒྱ་རྒྱ་རྒྱ༔ དང་པོ་དགྲ་ཁུག་པའི་རྟགས་དང་༔ བར་དུ་ཚུད་པའི་རྟགས་

དང་༔ ཐ་མ་གསོད་པའི་རྟགས་ལན་གསུམ་བྱུང་ན༔ མནན་བསྲེག་འཕང་གསུམ་གྱིས་ལས་ཀྱི་མཇུག་བསྡུའོ༔ སྐྱེ་འགགས་མེད་པའི་དོན་རྟོགས་ཤིང་༔ གཉིས་མེད་དོན་ལ་གནས་པ་དེ༔ དེ་བཞིན་
གཤེགས་པའི་དགོངས་པའོ༔ གདུག་པའི་དྲེགས་པ་མི་བཟད་པ༔ ཡེ་ནས་རང་གི་རྒྱུད་ལ་གནས༔ བསྐུལ་བྱེད་རྐྱེན་གྱིས་སྲོག་བསྐུལ་ནས༔ ཉོན་མོངས་འཁྲུལ་པའི་སྲོག་རྒྱུན་གཅོད༔ འདི་ནི་ཐབས་ཀྱི་
རྒྱལ་པོ་སྟེ༔ བསད་པ་ཉིད་ནས་བསད་པ་མེད༔ རང་བཞིན་མེད་པར་བསྒོམ་ཤེས་ན༔ བསད་པ་ཉིད་ཀྱིས་བྱང་ཆུབ་ཐོབ༔ འབྲས་བུ་སྐུ་གསུམ་དབྱེར་མེད་ཐོབ༔ ལས་འཕྲོ་ཅན་དང་འཕྲད་པར་ཤོག༔ ལན་
གཅིག་འཕྲད་པའི་དུས་བྱུང་ན༔ རྒྱལ་ཁམས་མེ་ཡིས་བསྲེགས་པ་ལྟར༔ སྟོང་གསུམ་ཆུ་ཡིས་བཀྲུས་པ་སྟེ༔ གྲུབ་དང་མི་འགྲུབ་ཐེ་ཚོམ་མེད༔ ལས་ཅན་རྣམས་ཀྱི་སྲོག་བཞིན་ཆོངས༔ མན་ངག་ཐམས་
ཅད་ཀྱི་རྒྱལ་པོ་དམོད་པ་དྲག་སྔགས་ཀྱི་སྒྲུབ་ཐབས་ཞེས་བྱ་བ༔ རིག་འཛིན་ཤཱནྟིང་གརྦྷ་དང་༔ ཨོ་རྒྱན་པདྨའི་ཐུགས་ཀྱི་བརྣག་པ་རྫོགས་སོ༔ ས་མ་ཡཱ༔ རྒྱ་རྒྱ་རྒྱ༔ མ་འགྲུབ་སྤོགས་པ་ནི༔ སརྦ་བི་ན་
ཙིཏྟ་རྦད་ནན༔ སརྦ་དུཥྚན་ཙིཏྟ་རྦད་ནན༔ སརྦ་ཤ་ཏྲུཾ་མཱ་ར་ཡ་རྦད༔ ལས་ཀུན་ལ་ཞག་ཉེར་གཅིག་རེ་བསྒྲུབ་པར་བྱའོ༔ ས་མ་ཡཱ༔ རྒྱ་རྒྱ་རྒྱ༔ བྲག་རི་དུག་སྦྲུལ་སྤུངས་འདྲའི་སྐེད་ནས་རིག་འཛིན་རྒོད་ཀྱི་ལྡེམ་འཕྲུ་ཅན་

༄༅༔ ༔གྱིས་བཏོན་པའོ།། % འདི་ཡན་ནི་སྲོག་གི་ལས་ཁོ་ན་སྟེ༔ གནད་དང་ལྡན་པས་འཕྲུལ་ཤེས་པར་བྱ་ལ༔ གལ་སྲིད་མགོ་འཁོར་ནས་ཅི་བྱར་གྱུར་ན༔ གཏེར་ཁ་གོང་མའི་དྲག་སྔགས་
སྒྲུབ་ཡིག་བཞིན་ལག་ཏུ་བླངས་པས་དོན་དང་ལྡན་པར་འགྱུར་རོ།། དགེའོ།།